**Komponent 3 – Osobitné zmluvné ustanovenia vyplývajúce z čl. 6 Zmluvy o PPM, z ktorých vyplývajú pre Prijímateľa povinnosti vo vzťahu k Vykonávateľovi**

* **Osobitné ustanovenia v prípade výzvy s kódom 03I04-26-V05 a 03I04-26-V06**

|  |  |  |  |
| --- | --- | --- | --- |
| **Osobitné zmluvné povinnosti** | **termín** | **článok zmluvy/VZP** | **Forma/obsah dokumentu, ktorým sa povinnosť preukazuje zo strany prijímateľa** |
| ku dňu začatia realizácie stavebných prác disponovať právoplatným povolením na realizáciu stavby vydaným príslušným povoľovacím orgánom (napr. stavebné povolenie), resp. iným povolením/vyjadrením v súlade so všeobecne záväzným právnymi predpismi (napr. platné oznámenie stavebného úradu k ohláseniu drobnej stavby) vo vzťahu ku každému **Predmetu Projektu**. | najneskôr spolu s prvou ŽoP, v ktorej si nárokuje výdavky týkajúce sa daného Predmetu Projektu | čl. 6.5 a) Zmluvy | V prípade relevantnosti prijímateľ predkladá:   1. ***právoplatné stavebné povolenie*** podľa zákona č. 50/1976 Zb. o územnom plánovaní a stavebnom poriadku (stavebný zákon) v znení účinnom do 31.3.2025 (ďalej len "stavebný zákon") alebo **právoplatné rozhodnutie o stavebnom zámere** podľa zákona č. 25/2025 Z. z. Stavebný zákon a o zmene a doplnení niektorých zákonov (Stavebný zákon) (ďalej len "nový Stavebný zákon") a **overenie projektu stavby s vydanou overovacou doložkou** (ak sa vyžaduje podľa nového Stavebného zákona). V prípade, že sa do dvoch rokov od nadobudnutia právoplatnosti stavebného povolenia alebo v lehote stanovenej stavebným úradom nezačalo so stavbou, čo by viedlo k strate platnosti stavebného povolenia podľa § 67 ods. 2 stavebného zákona, je žiadateľ povinný predložiť aj rozhodnutie o predĺžení platnosti stavebného povolenia. Podobne, v prípade predĺženia platnosti rozhodnutia o stavebnom zámere podľa § 62 nového Stavebného zákona je žiadateľ povinný predložiť aj rozhodnutie o predĺžení jeho platnosti) alebo 2. ***právoplatné povolenie iného príslušného orgánu na povolenie realizácie stavby*** v súlade s príslušnými právnymi predpismi alebo 3. v prípade realizácie drobnej stavby ***ohlásenie stavebnému úradu podľa § 55 ods. 2 stavebného zákona*** spolu s písomným oznámením stavebného úradu, že proti uskutočneniu stavby, stavebných úprav a udržiavacích prác nemá námietky podľa § 57 ods. 2. stavebného zákona 4. ***overenie projektu stavby na ohlásenie*** s vydanou overovacou doložkou podľa § 63 nového Stavebného zákona alebo 5. ***iný relevantný doklad vecne príslušného povoľujúceho orgánu*** podľa príslušného právneho predpisu, ktorý je vyžadovaný na realizáciu konkrétnej stavby. V prípade, že povolenie na Realizáciu Projektu sa podľa všeobecne záväzných právnych predpisov nevyžaduje, musí prijímateľ uvedené relevantne zdôvodniť.   Povolenie na realizáciu projektu musí mať vyznačenie právoplatnosti, ak relevantné. |
| ku každému nabíjaciemu bodu, ktorý je Predmetom Projektu, **zabezpečiť vyhradené parkovacie miesto** pre nabíjanie elektrického vozidla s príslušným dopravným značením. | najneskôr pri predložení záverečnej ŽoP | čl. 6.5 c) Zmluvy | **Fotodokumentácia**  **Upozornenie:** Vyhradené parkovacie miesto s príslušným dopravným značením je potrebné zabezpečiť v súlade s platnými normami upravujúcimi dopravné značenie. |
| V prípade, ak je Predmetom Projektu nabíjacia stanica na bežné nabíjanie, ktorá je súčasťou nabíjacieho parku pozostávajúceho z viacerých verejne prístupných nabíjacích staníc určených na nabíjanie elektrických vozidiel na konkrétnom mieste spravidla riadený jedným energetickým manažmentom s viac ako 8 nabíjacími bodmi na bežné nabíjanie podľa Výzvy, Prijímateľ je povinný zabezpečiť, aby **výstupný výkon ktoréhokoľvek nabíjacieho bodu na bežné nabíjanie v rámci takéhoto nabíjacieho parku v akomkoľvek okamihu využívania nabíjacieho parku nebol nižší ako 5,5 kW**. | najneskôr pri predložení záverečnej ŽoP | čl. 6.6 Zmluvy | **Čestné vyhlásenie**, ktorého vzor je uvedený v prílohe 2g tejto Príručky pre Prijímateľa. |
| V prípade, ak je Predmetom Projektu nabíjacia stanica na vysokovýkonné nabíjanie, ktorá je súčasťou nabíjacieho parku, Prijímateľ je povinný zabezpečiť, aby **celková výška výstupného výkonu každého takéhoto Predmetu Projektu bola v každom okamihu znížená maximálne o 30 %.** | najneskôr pri predložení záverečnej ŽoP | čl. 6.7 Zmluvy | **Čestné vyhlásenie,** ktorého vzor je uvedený v prílohe 2g tejto Príručky pre Prijímateľa. |
| **Prijímateľ** je povinný poskytnúť **Vykonávateľovi** nasledovné informácie:   * názov prevádzkovateľa každého nabíjacieho bodu, * ID každého nabíjacieho bodu, * spôsob autentifikácie a možnosti platby pri nabíjaní, * kontaktné telefónne číslo na technickú podporu prevádzkovateľa nabíjacieho bodu, * dátum uvedenia každej nabíjacej stanice do prevádzky,   a to ku všetkým **Predmetom Projektu**. | najneskôr spolu so **záverečnou monitorovacou správou** podľa článku 5 Všeobecných zmluvných podmienok k Zmluve  a následne **spolu s každou následnou monitorovacou správou** | čl. 6.8 Zmluvy | **Informácia o prevádzkovaní nabíjacieho bodu**, ktorej náležitosti sú uvedené v Prílohe č. 5c tejto Príručky pre Prijímateľa.  Informácia o prevádzkovaní nabíjacieho bodu sa predkladá najneskôr spolu so záverečnou monitorovacou správou.  Následne, prijímateľ spolu s každou následnou monitorovacou správou predkladá **Správu o využívaní nabíjacieho bodu**, ktorej náležitosti sú stanovené **v prílohe č. 5a** tejto Príručky pre Prijímateľa**.** |
| Prijímateľje povinný zabezpečiť, že **každá nabíjacia stanica** predstavujúca Predmet Projektubude **verejne prístupná** v zmysle článku 2 bodu 45 **nariadenia Rady (EÚ) 2023/1804** od jej uvedenia do užívania (prevádzky). | najneskôr pri predložení záverečnej ŽoP | čl. 6.9 Zmluvy | **Čestné vyhlásenie,** ktorého vzor je uvedený v prílohe 2g tejto Príručky pre Prijímateľa. |
| V prípade, ak **Prijímateľ** nebude prevádzkovať **Predmet Projektu** výlučne vo vlastnej réžii, je **Prijímateľ** povinný vybrať prevádzkovateľa/prevádzkovateľov **Predmetu Projektu** v súlade s článkom 3 **VZP** a článkom 7 ods. 3 až 5 **VZP**. Uvedené platí aj pre zmenu prevádzkovateľa | Podľa Príručky k procesu verejného obstarávania/ obstarávania pre projekty financované z Plánu obnovy a odolnosti SR v gescii MH SR | 6.10 Zmluvy | Podľa Príručky k procesu verejného obstarávania/obstarávania pre projekty financované z Plánu obnovy a odolnosti SR v gescii MH SR |
| Prijímateľ je povinný zabezpečiť, že **každá nabíjacia stanica** predstavujúca Predmet Projektu **bude v prevádzke 24 hodín denne a 7 dní v týždni**. V osobitných a riadne odôvodnených prípadoch môže Vykonávateľ na žiadosť Prijímateľa akceptovať prevádzku nabíjacej stanice predstavujúcej Predmet Projektuv inom rozsahu. | spolu s každou následnou monitorovacou správou | čl. 6.11 Zmluvy | **Správa o využívaní nabíjacieho bodu**, ktorej náležitosti sú stanovené **v prílohe č. 5a** tejto Príručky pre Prijímateľa**.**  **Upozornenie:** prevádzka znamená, že nabíjaciu stanicu je možné využívať na nabíjanie vozidiel. |